kaerle etc. allen den ghenen die dese onse brieven sullen zien saluyt
doen te weten dat wy ontfangen hebben die oitmoedige supplicatie
van janne de neve geboren van onser liever vrouwen wavre by
onser voerschreven stat van mechelen inhoudende hoe dat inde maent
van iunio oft daer omtrent int jaer duisent vyfhondert ende
zesthiene hy suppliant inden prochien van rymenam ten huyse van
henrick verspeckenen met zekeren andern geselscape heeft sitten
drincken ende aldaer drinkende is buyten huyse gegaen totter
plaetsen aldaer zekere vergaderinge van volcke was mits dat
ten selven tyde daervan brulocht gehouden werdt welcke suppliant
by den voerschreven volcke comende heeft aldaer gevonden een vrouwe
persoen oft meysken genaempt lysbeth toerkens mitterwelcker
hy suppliant tanderen tyden gesproken hadde ende die welcke hy met
huer en wille en dancke geleydt heeft om met hem ten voirschreven
huyse eens te gaen drincken daer mede zy wel tevreden was
welcke suppliant ende lysbeth toerkens ten selven huyse weerts
gaende is tegemoete gecomen een geheeten heyn toerkens
der zelver lysbetten brueder vragende der selver synder zuster
waer dat zy henen ginck waer op die voerschreven suppliant antwoird
ick soudse gheerne eens met my te drincken leyden ende dan
laten gaen daert huer belieft waer toe die voirschreven heyn toerkens
seyde ick wille dat zy met my gae ende zy en sal met u nyet
gaen ontweldigende ende ontreckende alsoe den voerschreven suppliant die
voirschreven lysbeth metter mouwen sonder haer in eniger manieren begheert
hebben te blameren oft mesdoen dwelck siende die selve suppliant
is gestoort tot zynen voirschreven gelage weerts gegaen seggende
totten gesellen van zynen gelage
ende macht ick sal besien
oft ick nyet een meysken en soude moegen dryncken leyden ende die
welck niet en beghere te mesdoen zy en soude my moeten
genomen wordden ende heeft aldaer eenen steelen boghe gespannen
met eenen boute daer op den welkcken hy neffens hem gestelt heeft
om hem soe verre als noot ware daer mede te defenderen want
hy suppliant hem beducht vanden voirschreven heyn toerkens mits den
dreygende woirden die hy hem suppl van te voiren gegeven hadde
ende van zynen adherenten vervolght ende ge$$elt te wordden in welcke
zyn gelaech corts daer nae ongeroepen vuyt een anderen huyse ende
gelage gecomen zyn die voirschreven heyn toerkens met taroppen versperkenen
zynen neve hebbende die selve tarop een bloot mes in zyn hant ende
nyet sprekende welcke heyn toerkens vraeghde oner luyde sprekende
tot hem suppliant hennen en rempter? nyet dwelck is te seggen schuylten
nyet oft yster yemant dien wat lust oft hebben wille dwelck
aenhoirende ende ziende die voerschreven suppliant dat zy hem zittende in zyn
gelach sochten ende op hem wouden antwoirde terstont jaet alst soe
wesen moet soe rempter? wat wacht /houdt $ daer eest ende
mits dien schoot die voirschreven suppliant bevresende vanden voirschrreven taroppe
ende heyn toerkens mits dat die selve tarop tvoirschreven bloot mes
in zyn handt hadde geprevenieert te worddene ende loste zynen
voirschreven boghe ende geraecte den selven heyne toerkens in zyn
voirhoof van welcken schuete die voirschreven heyn toerkens corts
daer nae van levende live ter doot gecomen is ende hoe wel
die voirschreven suppliant zere droeve is vander toecompst vande voirschreven manslach
ende ongevalle ende dat hy daer af eerlycke reparatie satisfactie ende
beternisse der partien geinteresseerde gedaen heeft nyetmin --
beduchten rigeur ende strangheyt van institien heeft hem vluchtich
gemaect buyten onsen landt van brabant ende hem daer buyten
gehouden den tyt van twee iaeren aldaer hy nyet wederom en soude
dorren comen keeren hanteren noch connerseren. maer is gescapen
daer eenwelyc vuyt te moeten bluiven tot zynder grooter schaden verdriete
ongenuechten ende geheelder bederffenissen ten zy dat onse gratie ende
genade hem hier op nyet gedeylt oft verleent en wordde om dewelcke
genade hem hier op nyet oft verleent en wordde enz zie vorige
hy ons zoo oitmoedelyk gebeden heeft soe eest dat wy die saken voirschreven
aengemerct den voirschreven janne de neve suppliant geneyght ... tzynder
voirschreven beden ende supplicatien ende willende hem in dit stuck vorderen
ende preser..afkorting gratie ende genade voere strangheyt van insticien / be...
ter eeren vanden bitteren enden onss liefs heeren ihesu xpi dwelck hy
opten dach van huden om der menschen wille geleden heeft hebben inden
gevalle als boven vergeven quutgesconden ende geremitteert vergeven quytschelden
ende remitteren vuyt sunderlinger gratien by desen onsen brieve ... ende dootslach
boven ververkleert mitgaders alle peyne boete ende bruecke corporelle ende criminelle
inde welcke hy ter cansen voirschschreven? met dat daer aen cleeft tegen ons ende
institie ... mesbruyct ende gevallen mach weesen hem als van desen
wederom stellende ende restituerende tot zynen goeden name ende fame
in allen onsen landen ende heerlicheyden ende tot zynen o..erb..rden
goeden indien hyer ..... heeft in alder manieren als was voiren? die
toekompst vanden fayte ende dootslach voirschr imponerende hier op
silentie ende een eeuwich geswych onsen procureur generael in brabant afgekort?
ende allen anderen onsen rechteren iusticie officieren ende dienaren
wie zy zyn satisfactie ende ...... ierst ende alvoren gedaen
der partien geinteresseerdt indien die noch nyet gedaen en zy ...
alleenlic / behoudelyck ende mits dien oic dat die voirschreven suppliant
tvoischreven stuck tegen ons .... beteren sal nae gelegentheyt vander
saken ende faculteyt van zynen goeden mit oic? dat die selve
suppliant sculdich sal zyn te refonderen ende betalen die costen van
iusticien hier om gedaen ende te doene. allet ter ordinantien ende taxatien
van onsen lieven ende getruwen den cancellier ende luden van onsen
rade in brabant die wy daer toe comitteren mits desen
ontbinden daer om ende bevelen de voirschreven cancellier ende luden
van onsen voirschreven rade in brabant dat voir henluden geroepen
die ghene die daer tot behoiren geroepen te zyne zy procederen
wel ende dueghdelyk ter verificatien ende interinemente van
interinement = officiele bekrachtiging, ratificatie
desen onsen brieve nae forme ende teneure ende dat
vorm en inhoud
gedaen zy onse drossate van brabant meg. van loeven amptman
van bruessele schouteten van antwerpen ende vanden bossche
ende alle andere onse ende der smaelre heeren iusticien officieren
dieneren ende ondersaten huere stedehouderen ende een ...gelyck
van hen be... tot hem toebehoiren sal doen laten ende gedoogen
den voirschreven janne de neve suppliant van deser onser tegewoordigen
gratien quytscheldinge remissie ende pardoen ende van allen den
inhouden van desen inder vuegen ende manieren voere verhaelt rustelike
vredelic volcomelic ende eenwilic genyeten ende gebruycken sonder
hem te doen oft te laten geschieden nu noch in toecomende tyden ende
enigen hinder stoot oft letsel ter contrarien in eniger manieren
maer in dien zyn lyf oft enige van zunafkorting onverbeuerden goeden
soe voirschreven is dairom zyn oft oft namaels waerden gevangen gearresteert
becommert oft belet dat zy die stillen ende setten $ terstont enden?
sonder langer vertreck tot geheelder ende volcomenden ....
want ons alsoe gelieft ende ten eynde dat dit goet vast
ende gestadich blive tot eeuwigen dagen soe hebben wy hier
aen doen hangen den zegel den welcken die keyser ons ...
grootvader? ende wy dieren? onser minoriteit gebruyckt hebben ...
in onser stat van bruessele ende maent van apprille opten
goeden vrydach int jaer ons heren duisent vyfhondert ende
zeventhien voir paesschen ende van onsen rycken ...erde
....stout gescreven boven opte plycke byden coninck
en zynen rade ende geteekent c boudewyns ....
gec$$eert ende ver$$
..corderend metten originalen
by my